হিন্দুস্তান কাগজ নিগমৰ নগাঁও আৰু কাছাৰ কল পুনৰুজ্জীৱিতকৰণৰ লগতে ২১ মাহ ধৰি অনাদায় হৈ থকা কৰ্মচাৰীৰ দৰমহা শীঘ্ৰে আদায়ৰ দাবীত অহা ২২ নৱেম্বৰত আহ্বান জনোৱা মধ্য অসম বন্ধ প্ৰত্যাহাৰ কৰিছে হিন্দুস্তান পেপাৰ মিল ৰিভাইভেল একচন কমিটী অন্তৰ্ভুক্ত নগাঁও কাগজকলৰ কৰ্মচাৰী আৰু ট্ৰেড যুনিয়নৰ একাংশ সংগঠনে। মুখ্য মন্ত্ৰী সোণোৱালৰ সৈতে আলোচনাত সমস্যা সমাধানৰ আশ্বাস পোৱাত এই বন্ধ প্ৰত্যাহাৰ কৰিছে বুলি সংগঠন কেইটাই জনাইছে।
ইপিনে মঙলবাৰে এটা বিবৃতিৰ জৰিয়তে মৰিগাঁও জিলা কৃষক মুক্তি সংগ্ৰাম সমিতিয়ে উক্ত বন্ধৰ সৈতে জড়িত নহয় বুলি ঘোষণা কৰিছে। মৰিগাঁও জিলা কৃষক মুক্তি সংগ্ৰাম সমিতিৰ সম্পাদক দেৱজিৎ পাতৰে কয় যে কাগজ কল দুটা কাৰ্যক্ষম হোৱাটো কৃষক মুক্তিৰ অন্যতম দাবী আৰু বন্ধৰ বাহিৰে সকলোধৰণৰ গণতান্ত্ৰিক আন্দোলনক সংগঠনটোৱে সমৰ্থন আৰু সহযোগিতা আগবঢ়াব।
আনহাতে উক্ত দিনটোত বৰাক উপত্যকা উপত্যকা বন্ধ থাকিব বুলি জানিব পৰা গৈছে। শিলচৰত এটা বৃহৎ সমদল বাহিৰ কৰিব হিন্দুস্তান পেপাৰ মিল পুনৰ কাৰ্যক্ষম একশ্যন কমিটীয়ে ২১ তাৰিখ বুধবাৰে জানিবলৈ দিছে।
২২ নৱেম্বৰত আহ্বান দিয়া বন্ধ সফল কৰাৰ বাবে হিন্দুস্তান পেপাৰ মিল পুনৰ কাৰ্যক্ষম একশ্যন কমিটীৰ আহ্বায়ক মানৱেন্দ্ৰ চক্ৰবৰ্তীয়ে আহ্বান জনাইছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
